《次韵子瞻送杨杰主客奉诏同高丽僧游钱塘》
宋代·苏辙

人言长安远如日，三韩住处朝日赤。
飞帆走马入齐梁，却渡吴江食吴橘。
玉门万里唯言九，行人泪堕阳关酒。
佛法西来到此间，遍满曾如屈伸手。
出家王子身心虚，飘然渡海如过渠。
远来忽见倾盆雨，属国真逢戴角鱼。
至人无心亦无法，一物不见谁为敌。
东海东边定有无，拍手笑作中朝客。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。